ฝังเข็มคุมกำเนิดมา3ปี เข้าปีที่4 ประจำเดือนมาทุกวัน เป็นมา3-4เดือนแล้วคะ จะมีหยุด1-2วันอล้วก้เป็นตลอดเลยคะ ทำยังไงถึงหายคะ
สวัสดีค่ะ ผลข้างเคียงของยาฝังคุมกำเนิดนั้น ส่วนใหญ่มักทำให้เกิดเลือดออกกะปริดกะปรอย แต่จะมีปริมาณน้อยๆ แต่ในบางรายอาจมีประจำเดือนมาบ่อย มาติดต่อกันนาน หรือมีปริมาณมากได้ แต่มักเกิดในช่วงแรก หลังจากนั้นเลือดมักจะออกน้อยลง และในบางรายประจำเดือนอาจขาดหายไปได้ดังนั้นหากฝังยาคุมกำเนิดอยู่ และยังไม่ครบกำหนดหมดอายุ แล้วได้มีเลือดออกมาทุกกวัน ก็น่าจะเป็นผลข้างเคียงของยาฝังคุมกำเนิดได้ อย่างไรก็ตาม แนะนำควรไปพบสูติ-นรีแพทย์ เพื่อตรวจว่าเกิดจากสาเหตุอื่นด้วยหรือไม่ เช่น มีการติดเชื้อในโพรงมดลูก เยื่อบุโพรงมดลูกหนาตัวผิดปกติ มะเร็งปากมดลูกเกิดจากการเเข็งตัวของเลือดผิดปกติ มีการตั้งครรภ์แล้วมีภาวะแทรกซ้อนเกิดขึ้น (แต่ก็เป็นไปได้น้อยมาก) เป็นต้น รวมถึงเพื่อประเมินด้วยว่าเกิดภาวะโลหิตจางแล้วหรือไม่ เนื่องจากมีเลือดออกนานหลายเดือน หากไม่ได้เกิดจากโรคใดๆ การรักษาให้เลือดหยุดไหล เช่น ให้ยาฮอร์โมนเอสโตรเจน หรือให้ยาคุมกำเนิดชนิดที่เป็นฮอร์โมนรวมทานร่วมไปด้วย หรืออาจพิจารณาถอดยาฝังคุมกำเนิดออก และหากมีภาวะโลหิตจาง ก็ต้องรักษาโดยการทานยาเสริมธาตุเหล็กด้วยค่ะ